cyanic-selkie/wikianc huggingface dataset:
מועצת העיתונות בישראל
בית הדין לאתיקה
אנשים או ארגונים הרואים עצמם כאילו נפגעו מיחסו של עיתונאי או כלי תקשורת רשאיים לפנות בתלונה לבית הדין לאתיקה של מועצת העיתונות. פרופסור יחיאל (חיליק) לימור, הוא יו"ר בית הדין (החל משנת 2019). בכל הרכב של בית הדין לאתיקה מכהנים נציג ציבור, נציג המוציאים לאור ונציג העיתונאים. היועץ המשפטי של המועצה מחליט אם יש מקום להקים בית דין לצורך טיפול בתלונה. לעיתים מועברות תלונות להליך של גישור. כאשר מוגש ערעור, דן בו הרכב הנציגים {5 חברים} או הרכב של שבעה חברים. בראש הרכב זה עומד משפטן.
כל הרכב של בית הדין לאתיקה מכהנים נציג ציבור (המשמש כיו"ר בית הדין), נציג המו"לים והעורכים ונציג העיתונאים. היועץ המשפטי של המועצה הוא המחליט אם יש מקום להקים בית דין לטיפול בתלונה. לעתים, מועברות תלונות להליך של גישור.
לבית הדין סמכות להטיל עונשים. העונשים נעים מאזהרה, דרך נזיפה ופרסום התנצלות על ידי העיתון ועד להשעיית כלי תקשורת מן המועצה, והפסקת עבודתו או העסקתו של עיתונאי.
בתי הדין לאתיקה דנים גם בתלונות נגד עיתונאים וכלי תקשורת שאינם חברים במועצת העיתונות. במקרה זה, העונש היחיד שבית הדין יכול להטיל הוא פרסום ההחלטה.
הגופים החברים במועצת העיתונות
אלו כלי התקשורת וארגוני העיתונאים החברים במועצת העיתונות בישראל:
גופים שפרשו מהמועצה
אלה הגופים שפרשו ממועצת העיתונות בישראל.
בעקבות ניסיון כושל לבצע שינוי באופן ההתנהלות של המועצה וחילוקי דעות לגבי המשך פעילותה, החליטה הנהלת גלובס ב-15/12/2020 לפרוש מחברותה המועצה.
בעקבות סירובו של השופט חנן מלצר לפרוש מנשיאות מועצת העיתונות, לאחר שנתמנה ליו"ר חברת הביטוח מגדל והבעת אמון של המועצה בו, החליט ארגון העיתונאים ב-21 בפברואר 2022 לפרוש מהמועצה.
אלפרד בלאלוק
אלפרד בלאלוק (5 באפריל 1899 – 15 בספטמבר 1964) היה מנתח אמריקאי שנודע בעיקר בגלל מחקרו על הלם ומחקרו על טטרלוגיה על שם פאלוט - הידועה בכינוי תסמונת התינוקות הכחולים.
הוא המציא, בסיוע עוזר המחקר שלו ויוויאן תומאס וקרדיולוגית הילדים הלן טאוסיג, את ה-Blalock-Thomas-Taussig Shunt, הליך כירורגי שנועד להקל על הכיחלון שנגרם מתסמונת התינוקות הכחולים. הליך זה קידם את העידן המודרני של ניתוחי לב. הוא עבד באוניברסיטת ונדרבילט ובאוניברסיטת ג'ונס הופקינס. הוא למד רפואה באוניברסיטת ג'ונס הופקינס ולאחר מכן שימש כמנהל המחלקה הכירורגית. הוא זכה בפרסים שונים, כולל פרס לסקר-דבייקי למחקר רפואי קליני. בלאלוק גם היה מועמד מספר פעמים לפרס נובל לרפואה.
ביוגרפיה
בלאלוק נולד בקולדן, ג'ורג'יה, ארצות הברית, הוא הראשון מתוך חמשת הילדים של הוריו, הוריו היו מרתה "מאטי" (לבית דייוויס) וג'ורג' זדוק בלאלוק, אביו היה סוחר ובבעלותו היה מטע כותנה. בגיל 14, הוא התחיל ללמוד בכיתה הבוגרת ביותר במכללה הצבאית של ג'ורג'יה כמכינה לאוניברסיטת ג'ורג'יה. בזמן לימודיו במכללה הצבאית, בלאלוק היה מעורב בחיי החברה והספורט של האוניברסיטה. הוא שיחק טניס וגולף, היה חבר בפרק הדלתא של סיגמא צ'י, והיה מזכיר וגזבר בכיתתו.
לאחר סיום הלימודים במכללה הצבאית, התחיל בלאלוק ללמוד באוניברסיטת ג'ורג'יה כתלמיד שנה ב' לתואר ראשון, תוך דילוג על שנה א' של התואר.
לימודי רפואה
לאחר שסיים את לימודי התואר הראשון, בשנת 1918, בגיל 19, התחיל בלאלוק ללמוד בבית הספר לרפואה של ג'ונס הופקינס, שם חלק חדר עם טינסלי הריסון, איתו הוא נשאר בידידות כל חייו, שהמשיך להתמחות ברפואת לב וכלי דם. בזמן שהיה סטודנט בהופקינס הציונים שלו היו בינוניים, בגלל העבודה שלו והפעילות החברתית והספורטיבית, אבל הוא הצטיין בקורסים שעסקו בכירורגיה, מה שגרם לו להגיע להבנה שהוא רוצה להיות מנתח. בלאלוק נודע בבית הספר לרפואה כ"רודף שמלות" עקב נסיעותיו הרבות לבית הספר לנשים Goucher College שהיה קרוב לשם. במהלך הלימודים הוא עבד בחנות הספרים לסטודנטים, גם באוניברסיטה הוא המשיך לשחק גולף ובטניס.
קליפורניקיישן
קליפורניקיישן (באנגלית: Californication) היא סדרת טלוויזיה אמריקאית מסוגת הקומדיה הדרמטית המשודרת ברשת השידור Showtime. יוצר הסדרה והכותב הראשי הוא תום קאפינוס, המשמש גם כמפיק. עלילת הסדרה מתמקדת בסוגיות של מיניות, זוגיות ואבהות.
אלפרד בלאלוק
בית הספר לרפואה של אוניברסיטת ונדרבילט
בספטמבר 1925, הצטרף בלאלוק לטינסלי הריסון באוניברסיטת ונדרבילט, נאשוויל, כדי להשלים את התמחותו תחת בארני ברוקס, הפרופסור הראשון של בית הספר לרפואה באוניברסיטת ונדרבילט וראש מחלקת הכירורגיה באוניברסיטה. בלאלוק המשיך בונדרבילט לאחר סים ההתמחות כחלק מהסגל. במהלך שנותיו בוונדרבילט, בילה בלאלוק חלק ניכר מזמנו במעבדת המחקר הכירורגית, אותה הוא מצא כמאתגרת ומרגשת כאחד. בעודו בונדרבילט, בלאלוק החל להתעניין בהלם דימומי וטראומטי ובטיפול בו. על ידי עריכת מחקרים וניסויים בכלבים, גילה בלאלוק שהלם כירורגי נובע מאובדן דם, מה שהוביל אותו לעודד שימוש בעירוי דם או מוצרי דם כדי למנוע את ההלם. המחקר החדשני של בלאלוק הביא להצלת חיים רבים במהלך מלחמת העולם השנייה.
קליפורניקיישן
הסדרה זכתה להצלחה ביקורתית רבה והייתה מועמדת לפרס גלובוס הזהב ב-2008. כוכבה, דייוויד דוכובני, זכה בפרס זה בעבור תפקידו כדמות הראשית - הסופר השתיין האנק מודי. הצלחת הסדרה הביאה לשידורה בעשרות מדינות נוספות. בישראל שודרה הסדרה עד 2016 בחברת הכבלים "HOT".
אלפרד בלאלוק
בית הספר לרפואה של אוניברסיטת ונדרבילט
במהלך שנותיו המאוחרות בוונדרבילט היו לבלאלוק התקפים של שחפת. אחד מהם גרם לו לצאת לסנטוריום למשך שנתיים.
קליפורניקיישן
ב-29 בינואר 2013 הודיעה רשת השידור Showtime שהסדרה תחזור לעונה שביעית. בדצמבר 2013 פורסם כי הסדרה תסיים את דרכה בתום העונה השביעית, אשר עלתה לשידור באפריל 2014.
אלפרד בלאלוק
עבודתו עם ויוויאן תומאס
בזמן שעבד בונדרבילט ב-1930, בלאלוק שכר כעוזר מעבדה, עקב עומס רב בעבודתו שמנע ממנו להיות במעבדה יותר זמן, את ויוויאן תומאס, נגר אפרו-אמריקאי צעיר. אף על פי שבלאלוק שכר את תומאס כעוזר מעבדה, הוא הועסק רשמית תחת משרת שרת. תומאס למד במהירות כיצד לבצע פרוצדורות כירורגיות, לבצע ניסויים ולתעד נתונים עבור המחקר של בלאלוק. בלאלוק העניק לתומאס יותר עצמאות במעבדה, כשהם התחילו להכיר זה אתה זה, דבר שהיה נדיר מאוד, באותה תקופה, במיוחד עבור אפרו-אמריקאי. בלאלוק ותומאס עשו ניסויים שונים שקשורים להלם ותפוקת הלב, פיתחו טכניקה להשתלת יותרת הכליה. יחד, הם פיתחו טכניקות ניתוחיות חדשות. לבלאלוק ותומאס הייתה מערכת יחסים משמעותית, אם כי לא שוויונית, לאורך השנים, מערכת היחסים שלהם נפגעה מעט בגלל חוסר הרצון של בלאלוק לתת לתומאס את הקרדיט המלא על תרומתו להמצאות ולמחקרים שלהם.
יהדות ברטיסלאבה
הקהילה היהודית בפרשבורג (כיום מכונה ברטיסלאבה) קיימת מאז ימי הביניים, והייתה אחת הקהילות המרכזיות ביהדות הונגריה. במהלך ימי הביניים, סבלה הקהילה התנכלויות הן מצד שלטונות העיר הן מצד מלכי ממלכת הונגריה. באמצע המאה ה-16 גורשו היהודים מברטיסלאבה.
הקהילה הוקמה מחדש בסוף המאה ה-17, בידי יהודים שגורשו מווינה, וכן מהגרים מבוהמיה ומוראביה. הקהילה החדשה הפכה דומיננטית בקרב יהדות אוברלנד, וכיהנו בה רבנים חשובים, שאף הקימו בה ישיבה מפורסמת. בתחילת המאה ה-19 כיהן כאב"ד רבי משה סופר ("החתם סופר"), פוסק נחשב, ממנהיגי יהדות הונגריה וממעצבי ההשקפה האורתודוקסית. תחת הנהגתו הייתה פרשבורג למוקד היהדות האורתודוקסית בהונגריה, וישיבת פרשבורג הפכה אבן שואבת לתלמידים מכל רחבי אירופה. צאצאיו הנהיגו את הקהילה עד השואה.
בעת הקרע ביהדות הונגריה הצטרפה פרשבורג כולה תחת רבנותו של הכתב סופר ללשכה האורתודוקסית, אך עם פטירתו, פרשו אחדים מבני הקהילה, והקימו לצד הקהילה האורתודוקסית המרכזית קהילה נאולוגית קטנה. במאה ה-20 החלה גם פעילות ציונית בקהילה. לאחר מלחמת העולם הראשונה עברה העיר לשלטון צ'כוסלובקיה, ובעיר הוקם מטה "הסתדרות ציוני סלובקיה". ערב מלחמת העולם השנייה הכריזה סלובקיה על עצמאות, שהייתה למעשה ממשלת בובות של גרמניה הנאצית וקבעה את בירתה בפרשבורג (ברטיסלאבה). הממשלה החדשה החרימה רכוש יהודי, שללה רישיונות עבודה, ופגעה בזכויותיהם האזרחיות של יהודי העיר. בית הקברות היהודי נהרס ברובו. החל מאוקטובר 1941, החלו גירושים של יהודים מעיר הבירה לערים ברחבי סלובקיה, ומשם למחנות ההשמדה בפולין.
לאחר המלחמה חודשה הקהילה בידי יהודי העיר ניצולי השואה. לאחר הקמת מדינת ישראל היגרו כמחצית מיהודי הקהילה, ומרביתם עלה ארצה. רבה לשעבר של העיר, הרב עקיבא סופר הקים מחדש בירושלים את ישיבת פרשבורג. תחת המשטר הקומוניסטי בצ'כוסלובקיה נאסרה הפעילות הציונית. חיי הקהילה המשיכו לפעול, אך הקהילה הדלדלה. בראשית המאה ה-21 חיים בפרשבורג כ-1000 יהודים.
בתקופת ימי הביניים
מועד תחילת קיומה של הקהילה היהודית בברטיסלאבה אינו ברור, אולם קיימות עדויות היסטוריות על קיומה של קהילה יהודית במקום כבר במאה ה-11.במאה ה-13 ידעו יהודי העיר רדיפות מידי הצלבנים. יהודי ברטיסלאבה, בניגוד ליהודי קהילות בערים אחרות בסלובקיה (דוגמת ניטרה) זכו לחסות המלך אנדראש השלישי (1265-1301) בשנת 1291 ולכן התאפשר להם לגור בתוך חומות העיר ב"רחוב היהודים". במחצית המאה ה-14 הוסרה חסותו של המלך מן היהודים והם הפכו להיות תלויים בשלטונות העיר, דבר שהחמיר את מעמדם וחשף אותם להתנכלויות מצד תושבי העיר.
בשנת 1360 גורשו יהודי העיר ברטיסלאבה והורשו לשוב לתחומיה רק בשנת 1368. אף לאחר שובם המשיכו יהודי העיר לסבול מהתנכלויות וממיסים כבדים שהוטלו על עסקיהם. בשנת 1399 קיבלו יהודי העיר רשות לבנות בית כנסת, כנראה במקום בית כנסת קודם שנהרס בעת גירושם ובתחילת המאה ה-15 החזיקו היהודים בבית קברות מחוץ לחומות. בין המאות ה-15-18 התגוררו רוב יהודי העיר במעין גטו יהודי בתוך החומות ועסקו במסחר, בייצור יין ובשיווקו.
בחודש אוקטובר 1526, על רקע מפלת ההונגרים לכוחות האימפריה העות'מאנית, ציוותה מריה, מלכת אוסטריה והונגריה (1505–1558) לגרש את היהודים מתחום העיר והם התיישבו לרגלי מצודת "שלוסברג" בפרבריה וקיבלו את חסות בעליה, בתמורה לדמי חסות גבוהים אותם גבה. בעת הגירוש אף נהרס בית הכנסת שברובע היהודים והפך למנזר. בשנת 1572 ציווה מקסימיליאן השני, קיסר האימפריה הרומית הקדושה לגרשם אף מתחומי המצודה. קהילה יהודית שבה להתקיים בברטיסלאבה רק לאחר שבשנת 1670 גורשו יהודי וינה ורבים מהם נדדו לברטיסלאבה הסמוכה.
אלפרד בלאלוק
בית הספר לרפואה של אוניברסיטת ג'ונס הופקינס
ב-1941 בלאלוק התמנה למנהל מחלקת הכירורגיה בבית החולים ג'ונס הופקינס, ולפרופסור ומנהל המחלקה לכירורגיה של בית הספר לרפואה ג'ונס הופקינס. כאשר הוצע לבלאלוק תפקיד זה, הוא ביקש מיד שעוזרו ויוויאן תומאס יבוא איתו. במהלך עבודתם בהופקינס, בלאלוק ותומאס פיתחו טכניקה שמשמת לעקיפה של הצרת אבי העורקים.
יהדות ברטיסלאבה
לפני מלחמת העולם הראשונה ולאחריה
הקהילה היהודית בברטיסלאבה בתחילת המאה ה-19 מנתה כ-2000 נפש והפעילה מוסדות קהילה רבים ומגוונים. בין השנים 1803 ו-1839 כיהן ברבנות בברטיסלאבה הרב משה סופר הידוע כחת"ם סופר, אשר הגיע לעיר מפרנקפורט וייסד בה ישיבה גדולה, "ישיבת פרשבורג". הישיבה מנתה בשיאה כ-500 תלמידים, שהגיעו מרחבי מרכז אירופה. בימי מאורעות אביב העמים התחוללו פרעות אף ביהודי ברטיסלאבה ויהודים רבים נאלצו להימלט מן העיר לאחר שרכושם נבזז ורבים מהם נפצעו. למרות ההתנכלויות גדלה הקהילה היהודית ובמחצית המאה ה-19 מנתה כ-4000 נפש. בשנים 1868-1869 השתתפה משלחת מיהודי העיר בראשות הכתב סופר בדיוני הקונגרס היהודי שהתקיימו בבירה פשט.
אלפרד בלאלוק
בית הספר לרפואה של אוניברסיטת ג'ונס הופקינס
הלן טאוסיג, הכירה לבלאלוק את תסמונת התינוק הכחול - מום לב מולד הידוע בשם טטרולוגיה על שם פאלוט שמביא לחמצון לקוי של הדם.
ניתוח התינוק הכחול
ב-1944 ביצע בלאלוק, עם תומאס לצידו, את ניתוח "התינוק הכחול", ניתוח שנועד לטפל בתסמונת התינוקות הכחולים, הראשון, הניתוח בוצע באיילין סאקסון, תינוקת בת 15 חודשים. הניתוח הצליח, אף על פי שהתינוקת מתה כמה חודשים לאחר מכן. לאחר ההשלמה של הניתוח, בלאלוק ביצע אותו באלפי ילדים, לעיתים קרובות עם תומאס לצידו. הניתוח החדש לא רק הציל באופן ישיר אלפי חיים, הוא גם סימן את תחילתו של העידן המודרני של ניתוחי לב, מפני שזה היה הניתוח המוצלח הראשון שבוצע בלב האדם בעידן הרפואי המודרני.
יהדות ברטיסלאבה
לפני מלחמת העולם הראשונה ולאחריה
אף שקהילת ברטיסלאבה, בניגוד לקהילות אחרות בהונגריה, לא התפלגה מיד לאחר הקונגרס היהודי, הפילוג אירע בשנת 1872 ומאותה עת התקיימו בעיר שתי קהילות: אורתודוקסית לצד נאולוגית. הקהילה האורתודוקסית הייתה הגדולה והחזקה מבין השתיים והחזיקה ברוב מוסדות הקהילה. שנים ארוכות לא היה לקהילת ברטיסלאבה הנאולוגית בית כנסת בעיר, עד שהושלמה בניית בית הכנסת הנאולוגי הגדול בשנת 1895. בשנת 1897 החלה פעילות ציונית מאורגנת בקרב יהודי ברטיסלאבה ונוסדה אגודת "אהבת ציון". בשנת 1898 שלחו ציוני ברטיסלאבה נציג מטעמם לקונגרס הציוני השני וכך עשו אף שנה מאוחר יותר עם כינוסו של הקונגרס הציוני השלישי.
אלפרד בלאלוק
ניתוח התינוק הכחול
במהלך שנותיו בהופקינס, בלאלוק המשיך במחקריו על ניתוחי לב וכלי הדם. ב-1944, ביחד עם אדוארדס פארק, הוא פיתח את הטכניקה לניתוח מעקפים וב-1948, ביחד עם רולינס הנלון, הוא יצר טכניקה להתגברות על הטרנספוזיציה של כלי הדם הגדולים של הלב.
יהדות ברטיסלאבה
לפני מלחמת העולם הראשונה ולאחריה
בתחילת המאה ה-20 שגשגה קהילת יהודי ברטיסלאבה, רבים מבני הקהילה עסקו במקצועות חופשיים ובשנת 1900 כיהנו 24 יהודים במועצת העיר. בשנת 1902 אירחה העיר את הכינוס הראשון של ציוני הונגריה אותו ארגן תאודור הרצל. בשנת 1902 החלה לפעול בעיר תנועת המזרחי ובשנת 1904 נערכה בעיר הוועידה העולמית הראשונה של תנועת המזרחי. מאות מיהודי העיר גויסו לצבא האימפריה האוסטרו-הונגרית בעת מלחמת העולם הראשונה וחמישים מבני הקהילה נפלו בקרב. עם תום מלחמת העולם הראשונה גברה ההתנכלות ליהודי העיר ובתי עסק רבים בבעלות יהודית נבזזו. תופעות אלה חלפו רק בשנת 1919 עם ביסוס השלטון הצ'כוסלובקי בעיר. באותה שנה נוסדה אף בעיר "הסתדרות ציוני סלובקיה" אשר איגדה תחתיה 15 ארגונים ציוניים שונים אשר פעלו בערי סלובקיה. קהילת יהודי ברטיסלאבה בתקופה שבין שתי מלחמות העולם הפעילה מגוון של מוסדות ובהם בית תמחוי, בתי ספר, ישיבות, בתי כנסת, בתי עלמין ואגודות צדקה וחסד. החל משנת 1912 פעלה בעיר אגודת ספורט מכבי שלצורך הקמת מתקניה נרכשה חלקת קרקע.
אלפרד בלאלוק
ניתוח התינוק הכחול
עד שנות ה-50, בלאלוק עשה למעלה מ-1,000 ניתוחים לתיקון מומי לב מולדים.
יהדות ברטיסלאבה
לפני מלחמת העולם הראשונה ולאחריה
בשנת 1929 תרמו יהודי ברטיסלאבה להקמת יער בארץ ישראל על שם נשיא צ'כוסלובקיה, טומאש מסריק, אשר ניטע סמוך לקיבוץ שריד. בשנת 1932 נפתח בית חולים יהודי חדש בעיר ובו 180 מיטות. בבית החולים עבדו כמה מן הרופאים היהודים הבולטים בסלובקיה והוא פעל בעיר עד לשנת 1942, אז הועבר למחנה העבודה בסרד.
אלפרד בלאלוק
כפרופסור
בלאלוק סלל את הדרך לדור חדש של מנתחים. תלמידיו של בלאלוק העריכו את יכולתו הייחודית להוציא מהם את המיטב. כמנהל המחלקה הכירורגית בהופקינס, הוא הכשיר מנתחים רבים. רבים מתלמידיו של בלאלוק הפכו למנתחי לב וכלי דם בעצמם והפכו לחשובים בעולם הניתוחים. הריסון דיבר על יכולתו של בלאלוק ללמד ואמר, "מורה הוא אדם שיש לו את היכולת להשפיע על האופקים של תלמידיו. לאל' הייתה היכולת הזו כל חייו".
ב-1955 התמנה בלאלוק ליושב ראש המועצה הרפואית של בית החולים ג'ונס הופקינס. הוא שימש בתפקיד הזה עד פרישתו ב-1964. לאחר פרישתו, בלאלוק החזיק בתואר פרופסור אמריטוס ומנתח ראשי אמריטוס.
יהדות ברטיסלאבה
תקופת מלחמת העולם השנייה
בשנת 1940 חיו בעיר למעלה מ-18,000 יהודים, המספר הגדול בתולדותיה. בנובמבר 1940 הוחרמו דירותיהם של יהודים אשר התגוררו ברחובות הראשיים בעיר והם נצטוו לעבור לרובע היהודים, אף לימודיהם של תלמידים יהודים בבתי הספר הציבוריים נאסרה באותה שנה. בשנת 1941 המשיכה המגמה של החרמת רכוש יהודי, כולל קרקעות, בתי עסק ומפעלי תעשייה. בשנת 1942 נהרס בית הקברות היהודי הישן בעיר, כדי לפנות את הקרקע לסלילת כביש, קברם של החת"ם סופר ומספר קטן של רבנים, ניצלו ונותרו במובלעת קטנה במקום. החל מאוקטובר 1941 החל גירוש של יהודים מברטיסלאבה לערי שדה בסלובקיה, עד שבאביב 1942 נותרו בעיר רק כ-8,000 יהודים. רבים מאלה שגורשו לערי השדה נשלחו בסופו של דבר למחנות השמדה בפולין.
אלפרד בלאלוק
כפרופסור
בלאלוק פרש מהופקינס ב-1964 עקב בעיות בריאות. חודשיים וחצי לאחר פרישתו הוא מת.
יהדות ברטיסלאבה
תקופת מלחמת העולם השנייה
גירוש היהודים מן העיר המשיך לכל אורך שנת 1942, עד שבסופה נותרו בעיר כ-4,000 יהודים בלבד, חלקם בזכות תעודות חסות של מדינות זרות. בשנת 1944 נשלחו כאלפיים יהודים נוספים מן העיר למחנה סרד ומשם לאושוויץ. בסוף המלחמה נותרו בעיר מאות יהודים בלבד, אשר הצליחו להסתתר בימי המלחמה, הצטרפו אליהם ניצולים שחזרו ממחנות הריכוז.
אלפרד בלאלוק
חיים אישיים
בלאלוק התחתן עם מרי צ'יימברס אובריאן ב-25 באוקטובר 1930. השניים נפגשו בזמן שבלאלוק היה בוונדרבילט והיא עבדה במשרד הקבלה של ונדרבילט. נולדו להם שלושה ילדים: ויליאם רייס, מרי אליזבת ואלפרד דנדי. הם היו נשואים במשך 28 שנים עד מותה של מרי ב-1958. שנה לאחר מכן, הוא התחתן עם אליס ווטרס, שהוא הכיר במשך שנים רבות.
קליפורניקיישן
עונה 1
פרקים 1–12 (12 פרקים). החלה את שידוריה ב-13 באוגוסט 2007 והסתיימה ב-29 באוקטובר 2007.
אלפרד בלאלוק
חיים אישיים
בלאלוק אהב ספורט ואהב לטייל. הוא שיחק טניס וגולף ועסק בדיג ובשיט. בסוף שנות ה-20 בלאלוק וד"ר הריסון היו אלופי טניס זוגות של נאשוויל.
בשנים האחרונות לחייו סבל ממספר בעיות בריאות. הוא נפטר ב-1964 מסרטן.
פרסים והכרה
ב-1955 נבחר ליושב הראש של המועצה הרפואית של בית החולים ג'ונס הופקינס. כשפרש ב-1964, הוא מונה לפרופסור אמריטוס לכירורגיה ולמנתח אמריטוס ראשי בבית הספר לרפואה של ג'ונס הופקינס ובית החולים ג'ונס הופקינס.
פרסם יותר מ-200 מאמרים. פרסם ספר שכותרתו "עקרונות ניתוח, הלם ובעיות אחרות". הוא נשא יותר מ-40 הרצאות כבוד, וזכה לתואר של כבוד מתשע אוניברסיטאות.
השתייך ל-45 אגודות רפואיות בארצות הברית ובמדינות אחרות. כולל החברה הפילוסופית האמריקאית, האקדמיה הלאומית למדעים והחברה המלכותית לרפואה.
ב-1954 קיבל יחד עם הלן טאוסיג ורוברט גרוס את פרס המחקר הרפואי הקליני של אלברט לסקר "על תרומה מכובדת לניתוחי לב וכלי דם ולידע".
קיבל את פרס פסאנו, פרס מאטאס ואת מדליית הנרי ג'ייקוב ביגלו.
"בניין המדעים הקליניים של אלפרד בלאלוק" בבית החולים הופקינס נקרא על שמו.
זכה בפרס "איש השנה" של בולטימור בשנת 1948.
בשנת 2012 נקרא על ידי פרופ. פרנצ'סקו פטרלה (מילאנו, איטליה), מהדק, שמשמש עבור הידוק עורק הריאה במהלך ניתוח לכריתת סרטן הריאות, על שם בלאלוק.
קליפורניקיישן
עונה 1
הסדרה מתמקדת בהאנק מודי, סופר מצליח אשר זמן רב אינו מצליח לכתוב ספר חדש. האנק עבר מניו יורק ללוס אנג'לס, זירת התרחשות הסדרה, יחד עם בת זוגו, קארן, ובתם, בקה, לשם תמיכה בצילום סרט בשם "דבר קטן ומשוגע הנקרא אהבה", שתסריטו הוא עיבוד ספרו של מודי, "אלוהים שונא את כולנו". הסדרה מתחילה לאחר שהחלה הקרנת הסרט, והאנק וקארן נפרדו. קארן עומדת להינשא לגבר בשם ביל בזמן שהאנק עדיין מעוניין בה. במהלך העונה האנק מקיים יחסי מין עם נשים מזדמנות אחדות, ובכלל זה מיה, בתו בת ה-16 של ביל, אותה חשב לבוגרת.
ושתי
וַשְׁתִּי היא דמות מקראית המופיעה במגילת אסתר כאשתו של אחשוורוש. על פי המגילה ושתי הודחה, ועל פי המדרש גם נהרגה, בציוויו של אחשוורוש, לאחר שסירבה להופיע במשתה שערך, לאחר מכן נשא המלך את אסתר.
אטימולוגיה
דעות החוקרים חלוקות באשר לפירוש השם "ושתי": "הטובה ביותר" בפרסית עתיקה, "יפה" בפרסית, ו"חוט" בעילמית. או שמקור השם בשפה הפרסית, ופירושו "הנחשקת" (vaš לחשוק; ti - פועל בהווה).
קליפורניקיישן
עונה 1
האנק אינו מרוצה מהסרט, ונקלע לעימותים עם הבמאי. צ'ארלי, הסוכן של האנק, מפתח מערכת יחסים מינית עם העוזרת שלו. האנק מגלה את השלכות מעשיו על בתו בת ה-12 ועל דרך חשיבתה על גברים. לאחר שאביו של האנק נפטר הוא מצליח לשבור את מחסום הכתיבה שלו וכותב טיוטה לספר חדש, אך מיה גונבת את הטיוטה ומציגה אותה כשלה. במסגרת הטיוטה משולבת גם סצנת יחסי המין שלה עם האנק, דבר המעמיד את האנק בפני דילמה - חשיפת התרמית עלולה לגרום לחשיפת זהותו ולהעכרת היחסים בינו לבין קארן ובתו, שהפכה לאחות חורגת למיה. האנק מחליט שלא לחשוף את הסוד על הספר ועל מיה, אף שצ'ארלי הבין זאת בעת קריאת הספר ושמר על חשאיות. בקה מחליטה לעזוב את ביתם של קארן וביל ולעבור לגור עם האנק. קארן וביל מתחתנים אך בתום הטקס, כאשר האנק ובקה עוזבים, קארן בורחת מבעלה הטרי ומצטרפת אליהם.
ושתי
אשת אחשוורוש
על פי מקורות היסטוריים, לכסרכסס (שמזוהה לדעת רוב החוקרים כ'אחשוורוש') הייתה רק אישה אחת בשם "אמסטריס", ייתכן שהכוונה היא לאסתר, אולם דבר זה לא מסתדר עם הידיעה שאמסטריס הייתה בתו של אוטאנס, אחד משבעת האצילים שהעלו את דריווש לשלטון.
קליפורניקיישן
עונה 2
פרקים 13–24 (12 פרקים). החלה ב-28 בספטמבר 2008 והסתיימה ב-14 בדצמבר 2008.
ארתור מאהלר
ארתור מאהלר (נולד ב -1 באוגוסט 1871, פראג - נפטר ב -2 במאי 1916 וינה) היה ארכאולוג צ'כי - אוסטרי ממוצא יהודי. הוא היה בן דודו של המלחין גוסטב מאהלר.
קליפורניקיישן
עונה 2
העונה השנייה מתארת את המצב לאחר בריחתה של קארן מחתונתה עם ביל. קארן, האנק ובקה נהנים מהמצב החדש אך לא לאורך זמן. האנק מסתבך בצרות ומגיע למעצר, שם הוא פוגש מפיק מוזיקלי מפורסם בשם לו אשבי, המבקש ממנו לכתוב לו את הביוגרפיה. צ'ארלי נתפס על ידי מצלמות האבטחה במקום עבודתו מאונן במשרדו לעיתים קרובות, ונאלץ להתפטר. לאחר ההתפטרות צ'ארלי מגיע לעסוק בתעשיית הפורנו והופך למנהל של שחקנית פורנו בשם דייזי. מארסי, אשתו של צ'ארלי, נכנסת למוסד גמילה מסמים. האנק מציע לקארן נישואים והיא מסרבת לאחר שהיא מגלה שיכול להיות שהוא הכניס אישה אחרת להריון. לאחר שהאנק וקארן נפרדים הוא עובר לגור עם אשבי, שמתחיל רומן עם מיה. בקה מתחילה לצאת עם בחור צעיר דמיאן, שהוא הבן של המורה שלה, אך דיימון בוגד בה. הספר של מיה מתפרסם והופך ללהיט. צ'ארלי מתגרש מאשתו ומתחיל לעבוד בסוכנות רכב. לאחר שמתברר שהאנק לא הכניס אף אחת להריון הוא וקארן עומדים לחזור זה לזה, עד שקארן מקבלת הצעת עבודה בניו יורק. לאחר מחשבה בנושא מחליטה קארן לחזור לניו יורק והאנק מחליט שהוא ובקה יישארו בלוס אנג'לס, עקב אהבתה לנער בבית הספר.
ושתי
במגילת אסתר
על פי מגילת אסתר, ביום השביעי של המשתה שערך אחשוורוש לאנשי העיר הוא שלח שבעה סריסים כדי להזמין את ושתי, בזמן שערכה משתה מקביל לנשים, על מנת. לאחר שוושתי מסרבת לבוא, בעצת ממוכן מדיח אחשוורוש את ושתי ממלכותה, ומפרסם בכל מדינות מלכותו צו המחייב את כלל נשות הממלכה לציית לבעליהן, וצו נוסף שיחליף את ושתי כמלכה: לאחר סיום המשתה, כשנרגע אחשוורוש מכעסו, הוא זכר את מה שנגזר על ושתי – שתודח מהמלכות ותוחלף במלכה אחרת – ולצורך כך, על פי עצת משרתיו, ערך מפקד נערות בתולות על מנת לבחור את המלכה המחליפה. לאחר כשלוש שנים נבחרה אסתר.
ארתור מאהלר
ביוגרפיה
מאהלר סיים את לימודיו בגימנסיה בפראג. הוא למד היסטוריה של האמנות וארכאולוגיה באוניברסיטת קארל בפראג ובאוניברסיטת וינה (Ph.D.), ובשנת 1902 הפך לפריבט-דוצנט בארכאולוגיה באוניברסיטת קארל בפראג. כמו כן העביר סדרת הרצאות בבית הספר האמריקאי לארכאולוגיה ברומא.
קליפורניקיישן
עונה 3
פרקים 25–36 (12 פרקים). החלה ב-27 בספטמבר 2009 והסתיימה ב-13 בדצמבר 2009.
ושתי
דמותה בעת החדשה
בשל סירובה לדרישות המלך והשלכות הסירוב, הוצע בספרות הפמיניסטית המודרנית, לראותה כמטרימה של טענות, אשר הועלו על ידי תנועות חברתיות לזכויות האדם ושחרור האישה בעת החדשה.
ארתור מאהלר
ביוגרפיה
הוא היה חבר בבית הנבחרים האוסטרי בין השנים 1907–1911 במפלגה היהודית הלאומית.
קליפורניקיישן
עונה 3
העונה נפתחת לאחר מעברה של קארן לניו יורק והתמודדתו של האנק עם בקה המרדנית. צ'ארלי ומארסי חוזרים לגור יחד למרות הליכי הגירושין. האנק מתחיל לעבוד כמרצה לכתיבה באוניברסיטה אך נקלע לצרות די מהר. קארן מגלה על כל הרומנים של האנק עם סטודנטית המממנת את לימודיה מחשפנות, עם עוזרת ההוראה שלו ואפילו עם אשתו של הרקטור, מה שמציב את מערכת היחסים שלהם בסיכון. לאחר שורה של בעיות קארן מחליטה שהדרך היחידה להציל את מערכת היחסים שלה עם האנק והדרך היחידה שהוא יפסיק להוות השפעה רעה על בקה היא שכולם יעברו חזרה לניו יורק. מארסי מחליטה שהיא רוצה להתגרש סופית. בסוף העונה כאשר האנק, קארן ובקה אורזים כדי לעבור חזרה לניו יורק מיה מגיעה עם פול, הסוכן שלה שהוא גם בן זוגה. כאן גם מיה מודה שהאנק כתב את הספר והיא רק גנבה אותו ופרסמה תחת שמה. מצד שני, עתה עלול להתגלות בפומבי שהם שכבו יחד, האנק מתנגד לגילוי הפומבי, למרות שספרו יהיה משויך לו. האנק מנסה לשכנע את השניים לא לספר, פול מסרב, האנק מכה את פול שמתגרה בו עד זוב דם, פול פונה למשטרה, האנק מספר לקארן את האמת מאחורי הספר והתקרית עם מיה בדיוק כשהמשטרה מגיעה לעצור אותו על תקיפה.
ארתור מאהלר
חיים אישיים
ארתור מאהלר היה נשוי לסופי מהלרובה. בנם, ווילי מאהלר, נפטר בשנת 1945 במחנה הריכוז דכאו.
קליפורניקיישן
עונה 4
פרקים 37–48 (12 פרקים). החלה ב-9 בינואר 2011 והסתיימה ב-27 במרץ 2011.
יהדות ברטיסלאבה
לאחר המלחמה
עם תום המלחמה חודשו חיי הקהילה היהודית בעיר. בהחלטת השלטונות אוחדו שתי הקהילות, האורתודוקסית והנאולוגית, לקהילה אחת והוחלט שתתנהל לפי מנהגי היהדות האורתודוקסית. החל משנת 1946 החלה ברטיסלאבה לשמש כאחת מתחנות המעבר החשובות ביותר ליהודים פליטי מזרח אירופה, בדרכם לארץ ישראל. הקהילה היהודית והג'וינט התגייסו למאמץ העלייה והקימו בעיר בית אכסניה ומטבח ציבורי. עד לקום מדינת ישראל פעלו בעיר מגוון ארגונים ציוניים, בהם הסוכנות היהודית, וכן ארגון היאס, הג'וינט, אורט, ועוד.
בית דין רבני
בתי הדין הרבניים הם חלק ממערכת המשפט בישראל, הכוללת גם את בתי הדין הדתיים, הפוסקים על פי ההלכה היהודית והמשפט העברי. בחוקי מדינת ישראל ניתנת לבתי הדין הרבניים סמכות שיפוט בלעדית בנושאי הנישואין והגירושין של אלו המוכרים כיהודים על-פי ההלכה, סמכויות בדיני אישות בתנאים מסוימים, ובכלל זה גם גיור. לבתי הדין יש סמכויות נוספות הנילוות לענייני הנישואין והגירושין, וכן סמכויות בעניינים דתיים. הגוף האחראי על בתי הדין הרבניים הוא הנהלת בתי הדין הרבניים. כפי שעולה בפסק דין בלבן, למחוקק החילוני אין סמכות לבטל נורמות דתיות כיוון שלא הוא מקור החקיקה לכתחילה. המרב שניתן לעשות הוא לצוות על בתי המשפט, בכללם הדתיים, שלא לפסוק על פי נורמה זו, כפי שעשו בחוק שיווי זכויות האישה בנוגע לנכסי מלוג ויושם בפסק דין סידיס. מאז קום המדינה ועד לשנת 2004 הייתה הנהלת בתי הדין הרבניים יחידת סמך במשרד הדתות. עם פירוקו של משרד זה בשנת 2004 הפכה הנהלת בתי הדין ליחידת סמך במשרד המשפטים. בשנת 2015, בעקבות דרישת ש"ס בעת הקמת הקואליציה, הועברה בהחלטת ממשלה האחריות על בתי הדין הרבניים ממשרד המשפטים למשרד לשירותי דת. בראש המערכת של בתי הדין הרבניים, ניצב בית הדין הגדול לערעורים בירושלים, בראשותו של אחד משני הרבנים הראשיים לישראל. כיום עומד בראש ביה"ד הגדול לערעורים הרב דוד לאו, אשר מכהן כנשיא בית הדין הרבני הגדול.
קליפורניקיישן
עונה 4
האנק משתחרר לאחר 3 ימים במעצר על תקיפה. העניין עם הספר מתפרסם וצ'ארלי מציג להאנק את סשה, שחקנית המעורבת בהפקה של ספרו לסרט. האנק מתחיל לעבוד על התסריט עד שעורכת הדין שלו מודיעה לו שההאשמות נגדו על תקיפה בוטלו, אך עכשיו הוא מואשם בבעילה אסורה בהסכמה של קטינה. צ'ארלי נחוש להגיע להשגים מיניים חדשים בזמן שמארסי מחוזרת על ידי מפיק גדול בשם סטו בגס שגם מפיק את העיבוד לספרו של מודי. מיה מעידה במשפט של האנק שהוא לא ידע את גילה כאשר שכבו. לאחר שפונה מדירתו האנק עובר לגור עם קארן ובקה. מארסי בהריון ואינה יודעת של מי הילד. משפטו של האנק מגיע לסיומו במאסר על תנאי, עבודות שירות וקנס כספי. הוא מנהל רומן עם עורכת הדין שלו. בסוף העונה מתחילת הפקת הסרט החדש בהשראת ספרו של האנק. מארסי וסטו עורכים ארוחת ערב שבה היא מודיעה שהתינוק הוא של צ'ארלי. האנק נוסע לניו-יורק.
בית דין רבני
מבנה בתי הדין וסמכויות המינוי
השופטים בבתי דין רבניים נקראים דיינים. לפני קום המדינה שימשו לשכות הרבנות המקומית כבתי הדין הרבניים ורבני הערים היו הדיינים, אך לאחר קום המדינה הוחלט על הקמת מערכת בתי דין רבניים נפרדת מהרבנות המקומית. הדבר הוסדר בשנת 1955 בחקיקת חוק הדיינים, ומאז הדיינים ממונים לתפקידם על ידי הוועדה לבחירת דיינים בראשות השר לשירותי דת (הדומה בתפקידה ובהרכבה לזו של הוועדה לבחירת שופטים). לרוב יושבים הדיינים בהרכב של שלושה, אך במקרים דחופים ובהסכמתם של שני הצדדים ניתן לשפוט גם בהרכב של דיין אחד. בתי הדין הרבניים פוסקים על פי ההלכה היהודית והמשפט העברי.
בישראל קיימים תריסר בתי דין רבניים אזוריים (באריאל, אשדוד, אשקלון, חיפה, טבריה, ירושלים, נתניה, פתח תקווה, צפת, רחובות, תל אביב ובאר שבע אשר לו גם שלוחה באילת), וכן בית דין מיוחד לענייני גיור.
בית הדין הרבני הגדול לערעורים יושב בירושלים, ובנשיאותו יושב אחד משני הרבנים הראשיים לישראל המכהן למעשה כאחראי על כל מערכת השיפוט הרבנית בישראל, ובמקרים מסוימים מטפל לבדו בערעורים הנובעים מטעויות סופר או הלכה. בנשיאות בית הדין הגדול מכהן כיום הרב דוד לאו.
על הצד הלוגיסטי של בתי הדין אמונה הנהלת בתי הדין הרבניים. במשך 20 שנים שימש הרב אלי בן דהן כמנהל בתי הדין, ובשנת 2010 החליף אותו הרב שלמה דיכובסקי. כיום מכהן הרב דוד מלכא כמנהל של בתי הדין הרבניים.
מעמדם, סמכותם ודרכי מינויים והדחתם של הדיינים מוסדר בחוק באמצעות חוק שיפוט בתי דין רבניים (נישואין וגירושין), ובאמצעות חוק הדיינים.
על פי חוק הדיינים אדם יכול להיות מועמד למינוי דיין בבית דין רבני רק אם הוא הוסמך לרבנות על ידי רב מומחה או מוסד תורני שמועצת הרבנות הראשית מכירה בו, הוא בגיל 30 ומעלה, נשוי או היה נשוי, אורח חייו ואופיו הולמים מעמד של דיין בישראל, והוא עמד בבחינות מטעם מועצת הרבנות הראשית.
סמכויות על פי חוק
הסמכויות של בתי הדין הרבניים הן ירושה משלטון העות'מאני שהגדיר עדות דתיות שלכל אחת מהן סמכויות לגבי המעמד האישי של בני העדה, ולגבי הכרעה בסכסוכים אזרחיים בין בני העדה. בנוסף על בתי הדין הרבניים הכיר השלטון העות'מאני גם בתי דין של דתות אחרות בישראל. השלטון המנדטורי הקים במקביל את בית הדין השרעי המוסלמי.
בחוקי מדינת ישראל ניתנת לבתי הדין הדתיים סמכות שיפוט בלעדית בנושאי הנישואים והגירושים של בני עדתם. לבתי הדין הרבניים יש סמכות שיפוט בלעדית להכריע בנושאי הנישואים והגירושים של אלו המוכרים כיהודים על-פי ההלכה, לרבות גירושים של יהודים שנישאו בנישואים אזרחיים. ובנוסף סמכויות בדיני אישות אחרים בתנאים מסוימים, ובכלל זה גם גיור, מינוי אפרוטופוסים, הכרת אבהות, קביעת מעמד אישי והצהרת דתיות. בנוסף לתחומי המעמד האישי, יש לבתי הדין הרבניים סמכות שיפוט גם בעניינים דתיים, כגון הקדשות וכדומה, וכן סמכות שיפוט בהסכמת הצדדים, בנושאים כגון: צוואות וירושות.
בנוסף, יש להם סמכות שיפוט ("מקבילה") בכל הנושאים שנכרכו לתביעות גירושין,
כגון: חלוקת רכוש, הסדרי שהות, חינוך, מזונות ועוד. וזאת בתנאי שהתביעה בנושאים אלו הוגשה טרם הגשת תביעה דומה בבית משפט לענייני משפחה, על ידי מי מהצדדים. עובדה זו גורמת למושג הידוע "מרוץ סמכויות" - שהצד המעדיף לדון בבית הדין הרבני, או בבית המשפט לענייני משפחה, ממהר להגיש תביעה בערכאה שבה הוא חפץ לדון, כדי למנוע מהצד שכנגד לתבוע בערכאה השנייה. יוצא מן הכלל הוא נושא מזונות ילדים, שעל פי פסיקת בית המשפט העליון נקבע כי אינו ניתן לכריכה בתביעת הגירושין, אלא יכול להיות נידון על ידי בית הדין הרבני רק בהסכמת הצדדים.
בוררות
בשנת 2006 פסק בית המשפט העליון כי בית הדין אינו מוסמך בחוק לשמש כבורר, וכגוף הפועל מכוח חוק, הסכמת הצדדים אינה יכולה להעניק לו סמכויות שאינן שלו לפי החוק. עם זאת, דה פקטו בתי דין רבים ממשיכים לפסוק בדיני ממונות, אך לפסק אין תוקף חוקי. קיימת הצעת חוק ממשלתית לעגן את זכותם של בתי דין רבניים לפסוק כבוררים בכל נושא ממוני.
צדדים המעוניינים להכריע בסכסוך כלכלי שביניהם על פי דין תורה, יכולים לפנות גם לבתי הדין הפרטיים, שקונים את סמכותם מכוח חוק הבוררות. יש המעדיפים לפנות לבתי דין אלו, המתמחים בדיני ממונות ולרוב ההליך שם מהיר, פשוט מבחינה בירוקרטית ומשוחרר מחשש אפשרות ביטול פסק הדין על סמך פסיקת בג"ץ. אך יש המעדיפים לדון דווקא בבתי הדין הרבניים הממלכתיים, שכן שם הם זוכים לזכויות הדיינותיות שאינן קיימות בבתי דין פרטיים, כגון: זכות ערעור, מתן נימוקים לפסק, וועדה אליה ניתן לפנות במקרה של תלונות.
פיקוח על בתי הדין הרבניים
קיימים מספר מנגנונים אזרחיים המפקחים על בתי הדין הרבניים:
ביקורת
בניגוד לבתי המשפט האזרחיים בישראל, הדיונים בבית הדין הרבני - בדומה לדיונים בבית המשפט לענייני משפחה - הם חסויים ע"פ חוק, מאחר שהם עוסקים בעניינים שהצנעה יפה להם. בהתאם לכך, גם פסקי הדין אינם מתפרסמים, אלא על פי בחירה של בית הדין לפרסמם. בשל כך הציבור הרחב, ואפילו עורכי דין המופיעים תדיר בבית הדין אינם מודעים תמיד לפסיקות תקדימיות בענייניהם; אם כי ע"פ חוק השפיטה אין בי"ד רבני כפוף לתקדימים כלשהם, ומשכך אין כל משמעות ל"פסיקות תקדימיות" ככל שמדובר בבי"ד רבני.
מספר גופים פמיניסטיים, בהם "קולך", "מבוי סתום", "עמותת בת מלך" ו"מרכז צדק לנשים", טוענים כי המתדיינים אינם מבינים חלק גדול מפסקי הדין הניתנים בבית הדין, ובמקרים מסוימים המתדיינים לא מקבלים לידיהם את פסקי הדין בעניינם. גופים אלו מעבירים ביקורת גם לגבי אופן התנהלות הדיונים, העדר שקיפות או רישום פרוטוקולים חלקי (לטענתם), וכן על נקיטת קו הלכתי הגורם לדבריהם לאפלייתן של נשים או לעיגונן, אף כשהן סובלות מאלימות, ומתיר ביגמיה. הנהלת בתי הדין הרבניים, וכן משפטנים המצטרפים לעמדתה טוענים שעיון בנתונים מוכיח שאין בסיס לטענות אלו.
ביקורת נוספת על בתי הדין הרבניים עולה בדבריו של נציב תלונות הציבור על שופטים לשעבר, אליעזר ריבלין, שקבע בדוח משנת 2016 כי "הדיינים אינם מפנימים די את כללי הצדק הטבעי ואת כללי האתיקה החלים עליהם". מחקר של המכון הישראלי לדמוקרטיה משנת 2020 הצביע גם הוא על נורמות שיפוטיות ירודות בבתי הדין הרבניים בהשוואה לערכאות שיפוטיות אחרות. המחקר מצא כי 32.7% מן התלונות על דיינים בבתי הדין הרבניים בשנים 2008–2019 נמצאו מוצדקות, לעומת שיעור נמוך של בין 8% ל-16% בערכאיות המשפטיות הלא דתיות. נמצא גם כי רבות מן התלונות המוצדקות על דיינים נגעו למהות הנורמות השיפוטיות: 30% מהתלונות המוצדקות על דיינים היו בקטגוריה של "פגיעה בעיקרי הצדק הטבעי", לעומת 10% בכל יתר הערכאות השיפוטיות. המחקר טען כי הנורמות השיפוטיות הירודות בבתי הדין הרבניים באות לידי ביטוי במעורבות של גורמים חיצוניים בהחלטות של בית הדין, במעורבות של דיינים מכהנים בהליכים משפטיים הנוגעים למקורביהם תוך ניגוד עניינים, בפגיעה בזכות של המתדיינים להשמיע טענות ובהיעדר מזג שיפוטי ראוי מצד הדיינים. בנוסף, הצביע המחקר על תופעות של תמיכה ציבורית של דיינים במפלגות פוליטיות ועל השפעות של אינטרסים מפלגתיים על הניהול השוטף של בתי הדין. מנגד, המחקר הצביע על כך שאיכות השירות בבתי הדין השתפרה מאוד לאורך השנים, ושמידת שיתוף הפעולה של בתי הדין הרבניים עם גורמי הרווחה עדיפה על זו של השופטים בבתי המשפט לענייני משפחה.
קליפורניקיישן
עונה 5
פרקים 49–60 (12 פרקים). החלה ב-8 בינואר 2012 והסתיימה ב-1 באפריל 2012.
עלילת העונה מתחילה 3 שנים לאחר סיומה של הקודמת וזמן קצר לאחר פרסום ספרו החדש של האנק, "קליפורניקיישן" שמבוסס על הרפתקאותיו בעונות הקודמות. האנק מתגורר בניו-יורק, נפרד מחברתו החדשה, קארי ונענה להצעתו של צ'ארלי לשוב ללוס אנג'לס ולהיפגש עם לקוח פוטנציאלי, ראפר מפורסם המכונה "סמוראי אפוקליפסה". במטוס האנק פוגש אישה בשם קאלי, שמאוחר יותר הוא מגלה שהיא אהובתו של הראפר עימו הוא אמור לעבוד. האנק נפגש עם קארן ובעלה החדש, הסופר בייטס, שהיה גם מרצה שלה באוניברסיטה, האנק נפגש גם עם בקה, שהפכה לסטודנטית באוניברסיטה ועם החבר החדש שלה, טיילר. מהר מאד האנק מתחרט שחזר ללוס אנגל'ס אבל מגלה שבינתיים, קארי, שממנה נפרד, שרפה את דירתו, כך שלא נותרה לו ברירה אלא להישאר. טיילור מזכיר להאנק את עצמו בהתנהגות הפלרטטנית שלו עם נשים אחרות והוא מנסה להסביר לבקה שטיילור אינו טוב לה, אך בקה אינה מקשיבה לו. צ'ארלי, מארסי וסטו נאלצים להתמודד עם התנהגותו הבעייתית של סטיוארט, בנם המשותף של צ'ארלי ומארסי. הסמוראי מחליט להכות את טיילר כטובה להאנק שנאלץ לכתוב לו תסריט לסרט חדש שהוא רוצה לככב בו בשם "השוטר מסנטה מוניקה", פרפרזה על "השוטר מבברלי הילס" עם אדי מרפי. צ'ארלי נדלק על ליזי, שחקנית שלפרנסתה עובדת כמטפלת החדשה של בנו ואף שוכב איתה ומבטיח שינסה למצוא לה תפקיד קטן בסרטו החדש של האנק וסמוראי אפוקליפסה. קארי מוצאת את האנק בלוס אנג'לס והוא נאלץ להזמין אותה לארוחת ערב אצל קארן. בייטס, בעלה של קארן, שהוא אלכוהוליסט בגמילה, חוזר לשתות. בקה מגלה שהאנק עמד מאחורי מה שקרה לטיילר.
לפי בקשת סמוראי-אפוקליפסה, האנק עוזר לקאלי לכתוב שיר אהבה,, במהלך העבודה על השיר, השניים שוכבים. באחד מהתקפי השכרות שלו בייטס שוכב עם חשפנית והאנק מחפה עליו כדי שקארן לא תיפגע, אך גורם לכך שקארן ובקה מאוכזבות ממנו. טיילר כותב תסריט ומבקש מהאנק את חוות דעתו, והאנק מופתע לגלות שהוא מוכשר. הצילומים לסרטו של האנק ובכיכובו של הסמוראי מתחילים. האנק מפוטר עקב בעיות על הסט וטיילר מועסק במקומו. צ'ארלי חותם עם טיילר על חוזה למרות התנגדותו של האנק. האנק הפגוע מנתק קשר עם צ'ארלי שבמקביל מגלה שליזי קיבלה תפקיד בסרט בגלל שהיא שכבה עם סטו.
בייטס נגמל ומחליט להיפרד מקארן. טיילר מציע לבקה נישואין. על הסט של הסרט הסמוראי מגלה שהאנק שכבב עם קאלי ומאיים להרוג אותו, צ'ארלי קופץ כדי להציל את האנק והשניים מחדשים קשר. בסצנה האחרונה קארי המעורערת בנפשה מציעה להאנק משקה והוא מסכים רק כדי לגלות שהיא שמה לה ולו מנת יתר של כדורים והשניים מאבדים את הכרתם בדירתו.
עונה 6
פרקים 61-72 (12 פרקים). החלה ב-13 בינואר 2013 והסתיימה ב-7 באפריל 2013.
כתוצאה ממותה של קארי, ולמרות שגם הוא יכול להיהרג ממנת היתר שנתנה לשניהם, האנק שוקע ברגשות אשמה ובדיכאון ומתחיל לשתות הרבה יותר ממה שנהג לשתות. במקביל, הוא מקבל הצעה דרך צ'ארלי, שהשיג את "יעדו" לשכב עם מאה נשים, לכתוב מחזמר עבור כוכב רוק מכור לקוקאין בשם אטיקוס פטץ' ומוותר. הוא ממשיך לשקוע בשתייה כבדה עד שמרסי, צ'ארלי, קארן ובקה עורכים לו "התערבות" בעקבותיה הוא נשלח למכון גמילה, שם הוא פוגש את פיית', גרופית של להקות המשמשת כמוזה עבור כוכבי רוק, היא מנהלת רומן עם האנק ובזכותה הוא מתחיל לעבוד עם אטיקוס פטץ', בינתיים צ'ארלי נכנס למשבר ומנסה לחזור למארסי שחיה עם סטו, עד שיחסיהם עולים על שרטון אחרי שמארסי מגלה ששחקנית ביצעה בו מין אוראלי. בקה מתכננת לנשור מלימודיה לטובת קריירה בכתיבה וחושפת בפני אביה חבר חדש שמתרברב, לחרדת האנק על הסמים והסטיות המיניות שלו. לאחר סיום הגמילה, בה הם מגניבים משקאות אלכוהוליים וקוקאין למכון הגמילה, האנק נוסע לסיבוב הופעות של אטיקוס פטץ'. יחד עם עוזרו, קראל ופיית', אבל נוטש אותו בדרך בגלל געגועיו לקארן.
עונה 7
בינואר 2013 חודשה הסדרה לעונה שביעית, אשר עלתה לשידור ב-13 באפריל 2014. בסוף 2013 פורסם כי הסדרה תסיים את דרכה בתום עונה זו.
לאורך העונה נראים היחסים בחדר התסריטאים שלמרות הבעייתיות של האנק, הוא אחד הבודדים שראת' מעריך, ליבון מקבל עבודה כעוזר הפקה בסדרה וכמעט מואשם בהטרדה מינית, עם הזמן, האנק מסדר גם לג'וליה תפקיד משני, ותוך כדי זה שוכב איתה ועם השחקנית הראשית, אך לאחר צילום הפיילוט הסדרה מבוטלת. בסופו של דבר בקה חוזרת אחרי שנה שלא ראתה את הוריה ומגלה את ליבון, האנק יושב בסלון עם שתי "משפחותיו". צ'ארלי ומארסי נעתרים להצעה של סטו, הוא מעביר להם מיליון דולר לחשבון הבנק, אבל כשמארסי מתכוונת לשכב איתו, היא מוצאת בובה שעשה בדמותה ונלחצת. בסוף סטו לא מבקש את כספו בחזרה. קארן נוסעת לניו-יורק, האנק רודף אחריה ומקריא במטוס מכתב אהבה אליה שבסוף, בלחץ הנוסעים, היא משתכנעת לתת לה צ'אנס בעוד ריק ראת' מתחיל לצאת עם ג'וליה וגם ליבון הבתול, מכיר סטודנטית של האנק לשעבר.
זוגיות
נושא מרכזי בסדרה הוא הזוגיות של האנק וקארן, העוברת עליות ומורדות לאורך הסדרה. אף שהאנק מקיים יחסי מין עם נשים רבות, בזמן שהוא בזוגיות עם קארן הוא שואף להיות נאמן לה, ואף מזכיר לה שהיא הראשונה מביניהם שבגדה. הזוגיות של צ'ארלי ומארסי רנקל מוצגת אף היא ברבים מפרקי הסדרה. גם היא עוברת עליות ומורדות.
מיניות
נושא זה איננו בלעדי להאנק. גם סוכנו, צ'ארלי, המפתח רומן עם מזכירתו, מעורב במספר סצנות פרובוקטיביות, וכך גם מיה בת ה-16.
הורות
אחת מגיבורת הסדרה היא בקה, בתם של קארן והאנק, שבעונה הראשונה היא בת 12. האנק חותר לתפקד כהורה טוב לבקה, שלקראת סוף העונה הראשונה מחליטה לעזוב את ביתה של קארן ולעבור לגור בביתו של האנק. אירועים שונים הקשורים בהורות זו עולים במהלך הסדרה, ובהם הווסת הראשונה, יחסו של האנק למחזר הראשון של בקה, המפגש של בקה עם חיי ההוללות של האנק, הקנס ההדדי בין בקה להאנק על ניבול פה על ועוד.
במידה פחותה מוצגת ההורות של ביל אל מול בתו מיה בת ה-16.
יהדות ברטיסלאבה
לאחר המלחמה
עם הקמת מדינת ישראל היגרו מברטיסלאבה כ-4,000 יהודים ובהם הדמויות המרכזיות בחיי הקהילה, רובם עלו לישראל וקצתם היגרו למדינות אחרות. המשטר הקומוניסטי אשר קם בצ'כוסלובקיה אסר על המשך הפעילות הציונית בעיר, אולם כ-3,000 יהודים שנותרו בה בשנות ה-50 המשיכו לקיים חיי קהילה. עם זאת, הקהילה היהודית הלכה והתמעטה ובשנות ה-60 נותרו בה רק כאלף יהודים, מאות מהם היגרו מן המדינה עם הפלישה הסובייטית לצ'כוסלובקיה. רבה האחרון של הקהילה, הרב אליהו כץ עלה לישראל והיה לרב העיר באר שבע. התאוששותה של הקהילה החל רק בשנות ה-90, לאחר התפוררות הגוש הסובייטי. בתחילת המאה ה-21 מונה הקהילה היהודית בברטיסלאבה כ-1,000 איש.
קליפורניקיישן
הורות
הפרק העוסק במות אביו של האנק מציג בהרחבה את יחסיו הבעייתיים של האנק הבוגר עם אביו.
יהדות ברטיסלאבה
לאחר המלחמה
הקהילה היהודית בברטיסלאבה מפעילה את פרויקט נתיב המורשת היהודית בסלובקיה, המאגד 24 אתרי מורשת יהודית נבחרים מתוך מאות אתרים בסלובקיה כולה. בברטיסלאבה שלושה מבין אתרי נתיב המורשת: קבר חת"ם סופר, המוזיאון היהודי ובית הכנסת האורתודוקסי. כמו כן נרשם יומן בשם "טלאי צהוב" המתאר את מאורעות השואה בעיר שנכתב על ידי הרב שמחה אונסדורפער.
קליפורניקיישן
שמות בסדרה
שם הסדרה, "קליפורניקיישן" (אנגלית: Californication), הוא הלחם של המילה קליפורניה (המדינה שבה מתרחשת הסדרה) עם המילה fornication, שפירושה ניאוף. הופעה ראשונה בדפוס של המילה Californication הייתה בשנת 1966, כארבעים שנה לפני הפקתה של הסדרה. בשנת 1972 פורסם ב"טיים מגזין" מאמר שכותרתו: "AMERICAN SCENE: The Great Wild Californicated West" בשנת 1999 פרסמה להקת "רד הוט צ'ילי פפרז" אלבום וסינגל בשם "קליפורניקיישן", שזכו להצלחה רבה.
בנובמבר 2007 הגישה להקת "רד הוט צ'ילי פפרז" תביעה נגד רשת "שואוטיים", מפיקת הסדרה, על השימוש שעשתה בשם "קליפורניקיישן". לדברי מפיק הסדרה, ההשראה לשם באה לו ממדבקה שראה על מכונית בשנות ה-70. התביעה יושבה מחוץ לבית המשפט.
בשל חיבתו מגיל צעיר של תום קאפינוס מפיק הסדרה לתחום מוזיקת הרוק ובייחוד לרוק הכבד, שלושה מספריו של גיבור הסדרה האנק מודי מבוססים על שמותיהם של אלבומי המוזיקה של להקת הת'ראש מטאל האמריקאית, סלייר: "עונות במעמקים" (Season In The Abyss-1990), "מדרום לגן עדן" (South Of Heaven-1988) ו"אלוהים שונא את כולנו" (God Hates Us All-2001). בנוסף, בקה חברה באחת העונות ללהקה בשם "קויינס אוף דוג טאון" שעושות לצד חומר מקורי, קאבר לWould של אליס אין ציינס. האהבה הנכזבת של לו אשבי, עליו האנק מודי כותב ביוגרפיה בעונה השנייה, נקרא ג'יני ג'ונס, על שם שיר של הקלאש.
חברת נתיבי איילון
חברת נתיבי איילון היא חברה ממשלתית העוסקת ביזום, ניהול, תכנון וביצוע פרויקטים תחבורתיים במרחב העירוני והמטרופוליני, בעיקר בגוש דן אך גם בשאר רחבי הארץ.
היסטוריה
בשנת 1965 הוקמה מסגרת מנהלית בשם "נתיבי איילון" לצורך הקמת נתיבי איילון. בתחילת 1969 אישרה הממשלה את הקמת נתיבי איילון כחברה.
חברת נתיבי איילון בע"מ התאגדה בשנת 1970 על-פי דיני מדינת ישראל כחברה פרטית. מאז הקמתה החברה הייתה בבעלות משותפת של מדינת ישראל ועיריית תל אביב-יפו. ביום 4 ביוני 2016 הושלם הליך הפרדת האחזקות בין העירייה למדינה ומניות העירייה בחברה עברו למדינת ישראל.
החברה עוסקת לא רק בבנייה ותחזוקה של כביש נתיבי איילון, אלא גם בבניית הפרדות מפלסיות בדרכים עירוניות בתל אביב במרכז העיר ובשכונות עבר הירקון, בהכשרת נתיבי תחבורה ציבורית, בהכשרת רצועות עבור מסילות רכבת ואף מעורבת בפרויקטים בערים אחרות, כגון הפרדה מפלסית למסילות רכבת ברחובות, בבאר יעקב ובלוד. בתחילת שנות ה-90 התרחבה פעילות החברה מחוץ למטרופלין תל אביב, היא הקימה שני חברות בת: "נתיבי גליל" ו"נתיבי כרמל" שפעלה בחיפה, והייתה אחראית גם על פרויקט מנהרות הכרמל. ב-1994 פרסם היועץ המשפטי לממשלה, מיכאל בן יאיר, חוות דעת משפטית לפיה נתיבי איילון, הנמצאת בבעלות משותפת ושווה של הממשלה ועיריית תל אביב, אינה מורשית לעבוד מעבר לגבולות מטרופולין תל אביב. בעקבות ההחלטה בשנת 1998 מוזגה חברת "נתיבי כרמל" עם חברת יפה נוף של עיריית חיפה. במקביל התקבלה החלטה, שלא בוצעה, לסגור את החברה בסוף 2004.
כמו כן תכננה החברה תוכנית לרפורמה בתחבורה הציבורית בגוש דן על מנת להתאימה לצורכי הציבור. ביצועה המעשי התעכב והחל רק באוגוסט 2010, כאשר השינוי המהותי ביותר התבצע ב-1 ביולי 2011 עם ביצוע הפעימה השנייה בארגון מחדש. במסגרת השינוי, בוטלו עשרות קווים, אחרים שינו מסלולם וקווים חדשים נוספו. בתגובה לביקורת, בוצעו בקווים שינויים נוספים בשנים הבאות.
ב-25 במאי 2014, אישרה הממשלה להעביר את החברה לבעלות מלאה של המדינה. ולרכוש את חלקה של עיריית תל אביב-יפו בחברה ובכך להפוך את החברה לחברה ממשלתית. בעקבות כך הוחלט שהחברה תבצע פרויקטים במרחב העירוני והמטרופוליני, לא רק בגוש דן אלה גם בשאר רחבי הארץ.
פרויקטים
בין הפרויקטים הפעילים של החברה כיום:
מרכז הניסויים הלאומי לתחבורה חכמה
מסוף 2020 חברת נתיבי איילון מפעילה מרכז הניסויים הלאומי לתחבורה חכמה באשדוד. המרכז מופעל על ידי 4 מפעילים מורשים:
כמו כן, החברה מפעילה מספר אתרי ניסוי ברחבי הארץ.
אברהם גאלאנטי (מקובל)
קורות חיים
הרב גאלאנטי עלה לצפת ונהיה מתלמידיו של הרמ"ק.
כתביו
קינת סתרים (נקרא גם קול בוכים) - פירוש קבלי על מגילת איכה. נערך על ידי בנו שמואל תחת אסופה בשם קול בוכים והודפס בוונציה בשנת 1589.
ירח יקר - פירוש על ספר הזוהר. רבי אברהם אזולאי כתב ביאור וקיצור של הספר.
אגן הסהר- חידושים על ספר עץ חיים של האר'י.
זכות אבות - פירוש על מסכת אבות.
התנועה המאוחדת
התנועה המאוחדת או בשמה המלא הרשמי התנועה הכללית של הנוער הלומד החלוצי בארץ ישראל הייתה תנועת נוער לומד שהוקמה בשנת 1945 כאשר חלק מחברי תנועת המחנות העולים פרשו על רקע פילוג במפא"י והתאחדו עם חברי תנועת גורדוניה-המכבי הצעיר. עד למלחמת העצמאות הייתה פעילות התנועה מצומצמת אך לאחר מכן היא התרחבה מאוד, ובין השנים 1950–1953 פעלה התנועה בבתי ספר שונים בארץ. ב-1954 התאחדה התנועה עם תנועת הבונים העולמית, והוקמה תנועת "הבונים-התנועה המאוחדת" ב-1959 התאחדה התנועה עם "הסתדרות הנוער העובד" ויחד הוקמה "הסתדרות הנוער העובד והלומד".
מהקמת התנועה ועד קיץ 1948 התגייסו לפלמ"ח תשע הכשרות של בוגרי התנועה, ובהן –
עשר מידות התנועה
מידות התנועה המאוחדת הושפעו מי"ג דיברות גורדוניה ומדיברות השומר הצעיר והשפיעו על שמונת עקרונות הנוער העובד והלומד.
חבר התנועה –
Recovery (שיר)
Recovery (בעברית: התאוששות) הוא סינגל שהוקלט על ידי הזמר-יוצר הקנדי ג'סטין ביבר, מתוך אלבום האוסף השני שלו, Journals. השיר יצא לאור ב-28 באוקטובר 2013, על ידי חברות התקליטים איילנד רקורדס, RBMG וסקולבוי רקורדס, כסינגל הרביעי מתוך אלבום האוסף.
רקע וכתיבה
בסמוך לצאתו, עלה השיר לרשת הזרמת המדיה ספוטיפיי.
מהותנות
מַהוּתָנוּת, או אֵסֶנְצִיָּאלִיזְם, היא עמדה פילוסופית בתחום האונטולוגיה הגורסת כי לכל דבר בעולם יש מהות. מהות, במובן של הדיון האונטולוגי, היא אוסף אותן התכונות ההופכות את הדבר למה שהוא, בניגוד לתכונות אחרות, שהן מקריות.
דירות רפאים
דירות רפאים הוא כינוי לדירות שעומדות ריקות מבלי שימוש במשך תקופה ארוכה. הסיבות לעמידת הדירות ריקות מגוונות, לדוגמה, מצב גרוע של הדירות, ומיקומן באזורים לא מבוקשים, כך שלא משתלם לשפצן; בעיות משפטיות כמו סכסוכי יורשים; בעלי דירות עריריים שנפטרו וזכויות הקניין על הדירות לא הועברו עדיין; דירות שבעליהן תושבי חוץ, שרוכשים אותן לשם שימוש בחופשות בלבד; או דירות שהיזמים לא מצליחים למכור אותן. לפי הגדרה בתקנות ממשלתיות משנת 2013, דירות רפאים הן דירות שאיש לא מתגורר בהן במשך תשעה חודשים. דירות לא מאוכלסות ובכללן דירות המוגדרות כדירות רפאים, משפיעות על שוק הנדל"ן ובדרך כלל גורמות לעליית מחירים בשוק הדירות הכללי.
מהותנות
מהותנות היא למעשה גישה מוקדמת לתפיסה של סדר כפי שבא לידי ביטוי בעולם, כך יוצא שמה שמגדיר את העצם או התופעה היא המהות של הדבר, המהות בין היתר באה לידי ביטוי בפונקציונליות של הדבר, בהכרח שלו, מכאן נחיצותו ומקומו. עוד ניתן לומר כי המהות היא בעלת מבנה אקסיומי קיומי ראשוני שטבעה מובנה בה, בניגוד לגישה הגורסת להבניה, הבניה המאופינת בתהליכיות מתמשכת המוטמעת ממקורות חיצוניים בעוד שהמהות תמציתה פנימית, קבועה, ידועה מראש ולא ניתנת לשינוי.
דירות רפאים
התפלגות דירות הרפאים בישראל
על פי נתוני הלמ"ס נכון לסוף 2018, 170,300 דירות במדינת ישראל לא היו מאוכלסות. מדובר בכ-6.5% מכלל הדירות בארץ.
דירות רפאים מצויות בעיקר בערים הגדולות. נכון לשנת 2018, כ-11% מכלל הדירות הריקות הן בתל אביב (18,600 במספר); כ-9% מכלל הדירות הריקות בירושלים (15,100); וכ-7% (12,400) בחיפה. במקום הרביעי בדירוג הערים נמצאת נתניה. חולון (5,600 יחידות דיור), באר-שבע (4,400 יחידות דיור) ופתח-תקווה (4,100 יחידות דיור)
מהותנות
לדוגמה: השאלה האם לאדם צבע עור שחום או לא אינה מהותית להיותו אדם — גם אילו צבע עורו היה אחר עדיין היינו מגדירים אותו כאדם. תכונת היותו בעל צבע עור כלשהו, לעומת זאת, מהותית - לוּ לא היה לו עור, לדוגמה, לא היינו מגדירים אותו כאדם.
דירות רפאים
ניסיונות להתמודדות עם בעיית דירות הרפאים
מאז המחאה החברתית של שנת 2011, נושא הדירות הריקות עומד על הפרק כהיצע בלתי מנוצל של דירות. חלק מהדירות הוגדרו בתקנות ממשלתיות משנת 2013, כ"דירות רפאים" על פי הגדרה של דירות שלא התגורר בהן איש דרך קבע במשך תשעה חודשים. נעשה ניסיון חוקי לאפשר לרשויות מקומיות לפעול על פי נוהל "דירות רפאים" שעל פיו דירות אלה תחויבנה בתשלום ארנונה כפול, וזאת כדי לתמרץ את בעלי הדירות למכור אותן או להשכירן. עקב מחדלים של משרדי הפנים והאוצר והרשויות המקומיות - הנוהל בוטל.
במאי 2019 כתב מבקר המדינה על הנושא כחלק מדוח שבדק את התנהלות משרדי האוצר והפנים והרשויות המקומיות, סביב התוכנית שנועדה להשית כפל ארנונה על דירות רפאים. רק עיריות תל אביב, ירושלים וחיפה ניסו לפעול בנושא, אך לא זכו לסיוע ממשלתי. לא קיים נוהל ממשלתי שמטרתו לחייב את העיריות לפעול נושא זה בדוח של ועדת טרכטנברג שבדקה את שוק הדיור הוצג לראשונה רעיון לחייב בתשלום בעלי דירות לא מאוכלסות. במרץ 2012 החליטה הממשלה לנסות ולהילחם בתופעה באמצעות הטלת כפל ארנונה על דירות שיימצאו ריקות, ואולם, הוראות השעה שלפיהן פעל מנגנון כפל הארנונה, לא הוגדרו כהלכה - מה שמנע מהרשויות המקומיות לפעול מול בעלי הנכסים.
מהותנות
המהות נדונה בפילוסופיה מאז העת העתיקה, מיוון העתיקה ועד התקופה המודרנית. להדגמת תאוריה מהותנית, נתבונן בתורת האידיאות של אפלטון: לפי תורה זו, לכל סוג של עצם יש אידיאה, הנמצאת בעולם האידיאות, וממנה שואבים העצמים את תכונותיהם. גישה זו היא מהותנית, מכיוון שלכל אובייקט יש מהות — זו המיוצגת על ידי האידיאה.
דירות רפאים
ניסיונות להתמודדות עם בעיית דירות הרפאים
פתרון מוצע שלא נוסה עדיין הוא יצירת תמריצים כלכליים לבעלי דירות רפאים שישכירו את דירתם. ב-2023, הוצע בכנסת "להפנות אותן לנפגעות אלימות"
מהותנות
אחת הביקורות המכריעות כנגד המהותנות באה מצדו של לודוויג ויטגנשטיין. ויטגנשטיין הציג את המושג דמיון משפחתי כדרך לקשר בין עצמים שונים השייכים לאותה קטגוריה. כלומר — אין בהכרח אוסף של תכונות המשותפות לכל העצמים בקטגוריה, והדמיון ביניהם עובר דרך עצמים אחרים.ויטגנשטיין השתמש בדוגמה של משחק — בין שחמט לבין יחיד המשחק לבדו בכדור קשה למצוא נקודות דמיון, אך הדמיון ברור אם נעבור בדרך דרך משחק הכדורסל.
בגישת המהותנות האדם נתפס כבעל תכונות קבועות שאינן משתנות ואינן נפרדות, שהן "עצמיותו". בשיח הפמיניסטי המונח הרווח בנוגע להגדרת הסובייקט הנשי ניתן להסביר איתו את סוגיית המהותנות בכללותה. השיח המהותי הפמיניסטי מנסה לגלות את התכונות הביולוגיות, הפסיכולוגיות והחברתיות הייחודיות והמהותיות להגדרת "הנשיות" כדי להגן עליה מפני האימפריאליזם הפוליטי והסימבולי של הפטריארכיה הגברית.
לוקיוס דומיטיוס אלכסנדרוס
לוקיוס דומיטיוס אלכסנדרוס (לטינית Lucius Domitius Alexander) היה מושל הפרובינקיה הרומית אפריקה, וכשהורה לו הקיסר מקסנטיוס לשלוח את בנו כבן ערובה לרומא לאות נאמנותו, סירב והכריז על עצמו לקיסר בשנת 308. בנוסף לפרובינקיה אפריקה שלט לוקיוס דומיטיוס אלכסנדרוס גם על סרדיניה, וקיימות עדויות שכרת ברית עם קונסטנטינוס. בתגובה שלח מקסנטיוס כוח לדכא את המרד, ואלכסנדרוס נאסר ולאחר מכן הוצא להורג במועד שאינו ידוע במדויק, בין שנת 309 ל-311.
ספרות סיניות
ספרות סיניות הן הספרות המשמשות את כותבי הסינית. כיום, דוברי סינית משתמשים בשלוש מערכות של ספרות: ספרות הודיות-ערביות בשיטה העשרונית כמקובל במערב, יחד עם שתי מערכות סיניות עתיקות. שיטת חְווָאמָה (בסינית: 花碼, בפין-יין: huāmǎ – מילולית מספרים פרחוניים או מקושטים) הוחלפה בהדרגתיות על ידי השיטה ההודית-ערבית בכתיבת המספרים. צביון השיטה עדיין משמש והוא דומה בצורה גסה לכתיבת מספר בטקסט. צביון השיטה הסינית יכול להיות מסווג כחלק מן השפה הסינית, אך עדיין נחשב לשיטת ספירה. רוב אוכלוסיית סין משתמשת כיום בשיטה ההודית-ערבית.
יחסי טורקיה–עיראק
יחסי טורקיה–עיראק (בטורקית: Irak-Türkiye ilişkileri; בערבית: العلاقات التركية العراقية) הם יחסי החוץ בין הרפובליקה הטורקית ובין רפובליקת עיראק. שתי המדינות חולקות מורשת היסטורית ותרבותית קרובה. הקבינט העיראקי הודיע באוקטובר 2012 כי כוחות טורקיים העוברים לעיראק "מהווים הפרה של ריבונותה וביטחונה של עיראק", שכן כוחות טורקיים השתמשו בבסיסים צבאיים בעיראק נגד מפלגת הפועלים בכורדיסטן (PKK).